Moroni, Komoros

Para sa ibang pook, tao at bagay na may katulad na pangalan, tingnan ang Moroni (paglilinaw)

Ang Moroni (Arabe موروني Mūrūnī) ay ang kabisera ng bansang Comoros.  Ito ang pinakamalaking lungsod sa Comoros at siyang kabisera nito magmula pa noong 1962.  Noong 2003, tinatayang 60,200 mga mamamayan ang bilang ng populasyon nito.  Nasa kanlurang dalampasigan ng pulong Grande Comore ang lungsod na ito.  Pinagsisilbihan ito ng Pandaigdigang Paliparang Prinsipe Said Ibrahim (Kodigong pampaliparang IATA: HAH).  Mayroon ding daungan na may palagiang biyahe patungo sa punong-lupain ng Aprika at iba pang mga pulo sa kapuluan ng Comoros, maging sa Madagaskar at iba pang mga pulo sa Karagatang Indiyano.  Kabilang sa ine-eksport ang vanilla, cocoa, at kape.

 Mga sanggunian 

Kategorya:Kabisera sa Aprika